text: Magali Mas Ferrera, una ceretana, que va ser mestra d'escola que sempre s'ha sentit catalana, al programa Memòria - Ràdio Arrels
  Magali Mas Ferrera, una ceretana, que va ser mestra d'escola que sempre s'ha sentit catalana, al programa Memòria
  Publicat el Diumenge, 9 de desembre de 2018 | 08:00 h
  Al Memòria número 302, Berenguer Ballester és a Ceret, a casa de la ceretana Magali Mas Ferrera.
  A 18 anys es va traslladar a París per a fer els estudis d'institutriu a l'educació nacional francesa. Més tard, demanà el trasllat per a poder exercir la seva professió prop de casa seva. Magali Mas té una forta identitat catalana: "Jo em sento i sempre m'he sentit catalana".
  És aficionada a recórrer a peu les terres de la Catalunya Nord a peu, i també a les sardanes. També és poetessa, al 2017 va guanyar el Premi als Jocs Florals de la Ginesta d'or; i ha escrit un llibre anomenat "Teresa la proscrita", que parla de la història de la seua padrina, la qual va ser apartada de la família per casar-se un cop vídua.
  Actualment presideix el comitè d'agermanament Reiners-Maçanet i també treballa com a corresponsal del periòdic l'Independent.